દુબઇ, 15 જુલાઇઃ ભારતીય ટોપ ઓર્ડર બેટ્સમેન ચેતેશ્વર પૂજારા અને વિરાટ કોહલી આઇસીસી દ્વારા તાજા જાહેર કરવામાં આવેલા ટેસ્ટ રેન્કિંગમાં નીચેના ક્રમે ફેંકાયા છે. જોકે, ચેતેશ્વર પૂજારા ટોપ ટેનમાં પોતાનું સ્થાન જાળવી રાખવામાં સફળ થયો છે, જ્યારે વિરાટ કોહલી પોતાના પ્રદર્શનને લઇને ટોપ ટેનની યાદીમાંથી બહાર ફેંકાઇ ગયો છે. ટેસ્ટ રેન્કિંગની વાત કરવામાં આવે તો ચેતેશ્વર પૂજારા આઠમાં ક્રમે છે, જ્યારે વિરાટ કોહલી ત્રણ ક્રમાંક નીચે ઉતરતા 13માં ક્રમે પહોંચી ગયો છે. બીજી તરફ ભુવનેશ્વર કુમારના રેન્કિંગમાં ઘણો સુધારો આવ્યો છે.